
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL 2021–2022 METŲ ŠILDYMO SEZONO PABAIGOS ŠAKIŲ RAJONO SAVIVALDYBĖJE
 
  2022  m. balandžio  d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos šilumos ūkio įstatymo 13 straipsnio 1 ir 2 dalimis, Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 „Dėl Šilumos tiekimo ir vartojimo taisyklių patvirtinimo“ 61, 63, 65 ir 66 punktais, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr.T-277 „Dėl Šakių rajono savivaldybės administracijos nuostatų patvirtinimo“, 24 punktu, 
	n u s t a t a u, kad:
1.  2022 metų gegužės 2 dieną baigiamas 2021– 2022 metų šildymo sezonas;
            1.1. šilumos vartotojai, suderinę su šilumos tiekėju, gali patys nuspręsti dėl savo pastatų šildymo pabaigos, jeigu yra techninės galimybės ir nepažeidžiamos higienos normos.
2. P a v e d u  Šakių rajono savivaldybės administracijos Bendrųjų reikalų skyriui įsakymą paskelbti Teisės aktų registre, Šakių rajono savivaldybės administracijos interneto svetainėje bei rajono spaudoje.
Šis įsakymas gali būti skundžiamas per vieną mėnesį nuo jo paskelbimo dienos Lietuvos administracinių ginčų komisijos Kauno apygardos skyriui adresu: Laisvės al. 36, Kaunas arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.



Administracijos direktorius                                                                                  Dainius Grincevičius

